Владислав Ходасевич
Акробат
Надпис към силует

Превод от руски: Надя Попова, —

chitanka.info

Под стрехите някой е опнал въже.

Върви акробатът. Деца и мъже

са зяпнали: виж го — същински везни.

В ръцете му — пръчка. И бездна — встрани.

Побутват се, шепнат: „Ще падне, на бас!“

И всеки очаква — стоок и стоглас.

Отдясно в прозореца — старче едно.

Отляво — пияница с чаша вино.

Небето е ясно. Въжето — добро.

Върви акробатът — по-лек от перо.

Но ако се стрелне в безумен летеж

и ахне ведно лицемерната гмеж –

не гледай, поете! Нима в този свят

не служиш и ти на такъв занаят?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.